Maule-Lextarre

Maule-Lextarre ([maule leʃtare] edo [maule leʃtaʀe]) Zuberoako hiriburua da, 1841ean Maule eta Lextarre herriek bat egin zutenean sortua.

Maule, gaztelu-gotorleku bat zuen muino baten magalean garatu zen. Hasiera batean, Akitaniako bizkonderriaren menpe egon zen, eta Maule izenaz 1050-1070. urteen bitartean sortu zen.

 Etimologia 
"Maule" toponimoaPaul Raymond: "Dictionnaire topographique Béarn-Pays Basque" XII. mendeko erdialdean aipatua izan zen (Baionako kartularioaXIV. mendeko Baionako kartularioa edo "Livre d'Or" - Archives départementales des Pyrénées-Atlantiques), eta itxura hauek ditu: Malleon (1276, paper gaskoniarrak),
lo marcadiu et bastide de Mauleoo (1387, Nabarrengoseko notarioekNabarrengoseko notarioek - Archives départementales des Pyrénées-Atlantiques),
Malus-Leo (1454, Baionako kapituluaBaionako kapitulua - Archives départementales des Pyrénées-Atlantiques),
Mauleo eta Mauleon de Sole (1460, Ohixen kontratuakXV. mendeko Zuberoako notarioa zen Ohixen kontratuak - Archives départementales des Pyrénées-Atlantiques) eta, azkenekoz, Mauleon (1650).

"Lextarre" toponimoa, berriz, itxura hauek ditu: lo noguer de Lixarre, hau da lieu d'assemblée judiciaire sous un noyer edo "intxaurrondo baten menpean egiten zen batzar judizialaren lekua" (1385, Duchesne Bilduma CXIV LiburukiaDuchesne Bilduma, 99 - 114. Liburukiak, Oihenarten paperak, - Bibliothèque nationale de France),
Sent-Johan de Lixare eta la font de Sent-Johan de Lixare edo "Donibane-Lextarreko iturria" (1470 eta 1481 hurrenez hurren, Ohixen kontratuak),
Lixarra (1508, Baionako kapitulua) eta Lixarre (1650).

Frantsesez Mauléon-Licharre eta okzitanieraz Maulion-Lextarre ditu izenak.

 Geografia 
 Hidrografia 
Uhaitzandi ibaiak, Oloroeko ibaiaren ibaiadar nagusia dena, udalerria zeharkatzen du.Sandre datu-basea: Uhaitzandi Bere ibaiadarrak diren Urgorri, Lako eta Manga errekek ere gauza bera egiten dute.

Halaber, Oloroeko uhaitzaren ibaiadar den Auzetek ere Zuberoako hiriburua zeharkatzen du.

 Udalerri mugakideak 

 Historia 
 Ingelesen okupazioa 
XI. mendean, Zuberoa Akitaniako bizkonderriaren menpe zen.1261an, Edward I.a Ingalaterrakoa, artean printzea zela, bere indarrak erakutsi nahi eta Zuberoako bizkondeak meneratzera behartu eta bizkonde bihurtu zen. Bere boterea finkatzeko, eskualdean zenbait hiribildu gotortzea eta Atharratzen (egungo Atharratze-Sorholüze) eta Maulen gotorlekuak eraikitzea erabaki zuen. Erdi Aroko harresiak, orain galduta, hiribildua babesten zuen. Barnealdean angeluzuzeneko enparantza handia etxez inguratuta zegoen. Akitania Ingalaterraren agindupean egon zen 1307-1449 artean, Zuberoa barne.

1449 urtean Gaston IV.a Foixkoak herria setiatu eta harrapatu zuen. Hala ere, hogei urte geroago mauletarrak altxatu eta gainditu egin zuten, aske geratuz. XVI. mendean Beltzuntze familia egon zen agintean.

 Maule, Zuberoako hiriburua 
Paul Raymondek Maule gazteluzainak, erregearen baile eta Zuberoako administrazioa zituela aipatu zuen.

1790ean, Maule Barkoxe, Domintxaine, Maule, Zünharreta eta Atharratze herriek sortutako kantonamenduaren hiriburu bihurtu zen. Orduko Mauleko Kantonamenduak egungoak dituen udalerriak zituen, Barkoxe, Ospitalepea eta Arrokiaga kenduta eta Doneztebe gehituta.

1841ko martxoaren 19an Maule eta Lextarre herriak batu eta Maule-Lextarre udalerria osatu zuten.

 Lextarreko Gortea 
Lextarren Zuberoa osoko epaitegi gorena zegoen, "Lextarreko Gortea" izenekoa. Epaitegi honen erabakiak Akizeko Auzitegietan eta Guianako sénéchal aurrean apelatu zitezkeen.

"Lextarreko Gortea" osatzen zuten epaileak Mauleko gazteluzaina, Zuberoako hamar ahaldunak edo potestats eta kapareak ziren. Zuberoako ohituraren arabera,"Coutume de Soule de 1520", 1760ean Pauen argitaratua 1520an hauek ziren hamar ahaldunak:

 Aro Garaikidea 
XIX. eta XX. mendearen artean, hainbat emakume joan ziren, Erronkaribarretik bereziki, Zuberoako hiriburura abarketak egitera, "ainarak" deitzen zieten.

Bertzela, hiria estatu osoan argindarra izan zuen lehenetakoa izan zen; horretarako Uhaitzandiko eihera eta zentral elektrikoak erabili zituztenLehenago, Xiberoa, Ikerzaleak elkartea..

 Ekonomia 
Maule-Lextarre espartinaren hiriburua da. Hala ere, oraindino badaude nekazaritzarekin lotura estua duten jarduerak (abelazkuntza, belardiak).

Baiona-Euskal Herriko Merkataritza Ganbarak egoitza ere badu bertan.

 Demografia 
1840 hamarkadan, Maulek eta Lextarrek bat egin zutenean, 1.500 biztanle ingurukoa zen bertako populazioa. Goranzko joera izan zuen XX. mendearen bigarren erdialdera arte eta 4.500 biztanleen maila gainditu zuen. 1960ko hamarkadatik aurrera, ordea, biztanle galera hasi zen eta XXI. mendearen bigarren hamarkadan 3.000 biztanle zituen.

 Politika eta administrazioa 
 Auzapezak 
 Agintaldia  Auzapeza  Alderdia  Lanbidea1977-2001Jean LougarotPSIrakaslea2001-2008Denis Barbé-LabarthePSMekanikaria2008-2020Mixel EtxebestIndependenteaEnpresaria2020- Louis LabadotPCFIrakaslea

 Azpiegiturak 
 Hezkuntza 
Maulek hiru Haur Hezkuntza, eskola publiko bat (Argia), eskola pribatu bat (Saint-François), lizeo pribatu bat (Saint-François), lizeo publiko bat (ChampoLizeo Champo) eta nekazaritza eskola pribatu bat (Zuberoako Laborantza Lizeoa) ditu.

 Kirola 
Mauleko kirol kluba 1905ean sortutako Sport Athlétique Mauléonais da, bere errugbi sailak egun Fédérale 1 mailan aritzen duena.

Mauletik 2007ko Frantziako Tourraren 16. etapa igaro zuen, uztailaren 25ean egindakoa eta Orthezetik Aubisquera zihoana.

 Kultura 
 Jaialdiak 
Mauleko jaiak uztailaren 14an ospatzen dira. Festa horiei Pierre Bordazarrek ospea eman zien "Les Fêtes de Mauléon" bere abestiari eskerBanda Follet. Lau egunean, hainbat ekintza egiten dute: pilota, musika, dantza, fanfarreak, zezensuzkoak, gaztelutik botatako su artifizialak, eta abar.

 Zinka Bizirik Elkartea 
Zinka ostatuan zuzeneko kontzertuak izaten dira asteburu askotan. Talde ez hain ezagunak eta ezagunak txandakatzen dituzte, musika estilo anitzekoak. Urtean zehar taldeen erdiak euskaldunak izatea dute helburu.

 Bertsolaritza 
Bertso Txapelketetako saioak ohikoak izaten dira Maulen. Iparraldeko hainbat txapelketa desberdinetako kanporaketak bertan izateaz gain Bertsolari Txapelketa Nagusiko finalaurrekoak ere jokatu izan dira 2013 eta 2017an.

 Ondasun nabariak 
 Andra Maria eliza: XIV. mendekoa izan arren, aski eraldatu zen XVII. mendean.
 Mauleko gaztelua: Zuberoako agintarien egoitza bizkonderria sortu zenetik.
 Andurain gaztelua: nahiz eta XII. mendean hasi eraikitzen, 1642 urtean zati handi bat eraitsi zen.Mérimée datu-basea
 Bela etxea: 1587an Gérard Bela jabeak zergak ezarri ziolako famatua.
 La Halle: 1765ean berreraikia 1641ean erre zenetik.
 Eroritakoen oroigarria: Ernest Gabard eskultoreak egina.
 San Joan Bataiatzailearen eliza: 1877an eraikia.
 Marmol zuriazko kalbarioa, XVII. mendekoa.
 Saint Jean de Berraute eliza: XIII. mendean eraikia eta XVII. eta XIX. mendeetan berreraikia.
 Maule-Lextarreko Herriko Etxea.

 Mauletar-lextarrar ospetsuak 
 Joanes Ezponda (1557-1595), poeta.
 Arnaud I.a Maitie (c. 1515-1622), Oloroeko apezpikua.
 Henrike Ezponda (1568-1643), legelari, historialari eta Pamierseko gotzaina.
 Jacques Bela (1586-1667), idazlea.
 Arnaud II.a Maitie (c. 1588-1646), Oloroeko apezpikua.
 Arnaud Oihenart (1592-1667), idazlea.
 Arnauld François Maitie (c. 1612-1681), Oloroeko apezpikua.
 Joan Filipe Bela (1709-1796), zaldun, militar eta idazlea.
 Jean-Pierre d'Escuret-Laborde (1736-1810), abokatu eta politikaria.
 Étienne Neveu (1755-1830), politikaria.
 Jean Dominique Julien Sallaberri (1837-1903), legegizon eta idazlea.
 Jean-Félix Larrieu (1863-1941), mediku, historialari eta euskaltzalea.
 Jean Dominique Julien Salaberri (1873-?), idazlea.
 Clement Andurain Maitie Zibero (1878-1916), idazlea.
 Pierre Eiheramendi (1891-????), idazlea, apaiza eta euskaltzain urgazlea.
 René Elizabide (1899-1967), enpresaburua.
 Étienne Camy-Peyret (1922-2006), sindikalista.
 Ricardo Uztarroz (1944-), idazle eta kazetaria.
 Jean Espilondo (1948-), politikari sozialista.
 Jean-Baptiste Battittu Coyos Etxebarne (1952-), euskaltzaina.
 Joël Goyheneix (1954-), politikari sozialista.
 Roger Agerre (1957-), errugbilari ohia.
 Mixel Etxebest (1961-), enpresaburua, politikaria eta Maule-Lextarreko alkatea.
 Pierre Arthapignet (1963-), errugbilari ohia.
 Joana Etxart (1978-), idazle, historialari eta irakaslea.
 Aurore Martin (1979-), politikari abertzalea.

 Hiri senidetuak 
Maule ondorengo hiri eta herriekin senidetuta dago:

  Tutera
  Burgi

 Argazki galeria 

 Erreferentziak 

 Kanpo estekak 
 Herriko Etxearen webgune ofiziala   
 Sü Azia elkartearen webgunea 

Kategoria:Maule-Lextarre